FI Euroopan unionin virallinen lehti L 12/26

KOMISSION TÄYTÄNTÖÖNPANOASETUS (EU) 2017/78,

annettu 15 päivänä heinäkuuta 2016,

hallinnollisista määräyksistä, jotka koskevat moottoriajoneuvojen EY-tyyppihyväksyntää hätänumeroon 112 perustuvan ajoneuvoon asennettavan eCall-järjestelmän osalta sekä Euroopan parlamentin ja neuvoston asetuksen (EU) 2015/758 yhdenmukaista täytäntöönpanoa tällaisten järjestelmien käyttäjien yksityisyyden suojan ja tietosuojan osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon hätänumeroon 112 perustuvan ajoneuvoon asennettavan eCall-järjestelmän käyttöönottoa koskevista tyyppihyväksyntävaatimuksista ja direktiivin 2007/46/EY muuttamisesta 29 päivänä huhtikuuta 2015 annetun Euroopan parlamentin ja neuvoston asetuksen (EU) 2015/758 (1) ja erityisesti sen 6 artiklan 13 kohdan ja 9 artiklan,

sekä katsoo seuraavaa:

(1) Asetuksessa (EU) 2015/758 säädetään yleisestä velvoitteesta, jonka mukaan luokkien M1 ja N1 uudet ajoneuvotyypit on varustettava hätänumeroon 112 perustuvilla ajoneuvoon asennettavilla eCall-järjestelmillä 31 päivästä maaliskuuta 2018 alkaen.

(2) Komission delegoidussa asetuksessa (EU) 2017/79 (2) vahvistetaan tekniset erityisvaatimukset ja testimenettelyt, jotka koskevat moottoriajoneuvojen EY-tyyppihyväksyntää niiden hätänumeroon 112 perustuvien ajoneuvoon asennettavien eCall-järjestelmien osalta sekä hätänumeroon 112 perustuvien ajoneuvoon asennettavien eCall-järjestelmien erillisten teknisten yksiköiden ja komponenttien EY-tyyppihyväksyntää.

(3) Euroopan parlamentin ja neuvoston direktiivissä 2007/46/EY (3) vahvistetaan moottoriajoneuvojen EY-tyyppihyväksyntää koskevat yleiset puitteet ja määritellään kaikkien hyväksyntäprosessin eri vaiheisiin osallistuvien toimijoiden tehtävät ja vastuut. Tämän lisäksi on tarpeellista vahvistaa erityiset hallinnolliset määräykset sellaisten ajoneuvojen, jotka on varustettu hätänumeroon 112 perustuvilla ajoneuvoon asennettavilla eCall-järjestelmillä, sekä hätänumeroon 112 perustuvien ajoneuvoon asennettavien erillisten teknisten yksiköiden ja komponenttien EY-tyyppihyväksyntää varten.

(4) Jotta voitaisiin varmistaa EY-tyyppihyväksyntään liittyvien testimenettelyjen yhdenmukainen täytäntöönpano ja yksinkertaistaa kyseisen hyväksynnän soveltamista, olisi vahvistettava yhdenmukaistetut tietojen toimittamisessa käytettävät asiakirjamallit, EY-tyyppihyväksyntätodistusten mallit ja EY-tyyppihyväksyntämerkin mallit.

(5) Valmistajien olisi varmistettava, että hätänumeroon 112 perustuvat ajoneuvoon asennettavat eCall-järjestelmät eivät ole paikannettavissa eikä niihin kohdistu minkäänlaista jatkuvaa paikannusta. Tätä varten olisi varmistettava, että hätänumeroon 112 perustuvat ajoneuvoon asennettavat eCall-järjestelmät eivät ole käytettävissä viestintään niiden tavanomaisessa käyttötilassa ja että niiden sisäisessä muistissa olevat tiedot eivät ole järjestelmän ulkopuolisen tahon käytettävissä ennen kuin eCall-puhelu on aloitettu. Valmistajien olisi myös toteutettava riittävät suojatoimet järjestelmän sisäisessä muistissa olevien tietojen suojaamiseksi luvattomalta pääsyltä tai väärinkäytöltä.

(6) Hätänumeroon 112 perustuvan ajoneuvoon asennettavan eCall-järjestelmän kautta käsiteltävien tietojen on oltava asianmukaisia ja olennaisia ja oikeassa suhteessa niihin tarkoituksiin, joita varten tietoja kerätään ja käsitellään.

(7) Kuluttajille olisi annettava kattavat ja luotettavat tiedot hätänumeroon 112 perustuvan ajoneuvoon asennettavan eCall-järjestelmän toiminnasta ja erityisesti siitä, kuinka tietoja käsitellään kyseisen järjestelmän kautta ja kuinka tiedot suojataan. Kuluttajille olisi myös tiedotettava mahdollisen yksityisen hätäpalvelun tai muiden lisäarvopalvelujen ominaispiirteistä ja ominaisuuksista, jos ajoneuvo on varustettu sellaisilla.

(8) Jotta voitaisiin soveltaa yhdenmukaista lähestymistapaa sen suhteen, mitä tietoja kuluttajille on annettava hätänumeroon 112 perustuvan ajoneuvoon asennettavan eCall-järjestelmän toiminnasta, olisi vahvistettava käyttäjille annettavien tietojen malli, joka sisältää ajoneuvon teknisten asiakirjojen mukana annettavat vähimmäistiedot.

(9) Ajoneuvojen valmistajille olisi annettava riittävästi aikaa sopeutua hätänumeroon 112 perustuvien ajoneuvoon asennettavien eCall-järjestelmien hyväksyntää koskeviin teknisiin vaatimuksiin. Myös jäsenvaltioille olisi annettava riittävästi aikaa ottaa alueellaan käyttöön eCall-hätäkeskuksissa tarvittava infrastruktuuri, jota kaikkien eCall-puhelujen asianmukainen vastaanottaminen ja käsittely edellyttää. Tätä varten tämän asetuksen soveltamisen alkamisajankohdan olisi oltava sama kuin asetuksen (EU) 2015/758 mukainen hätänumeroon 112 perustuvien ajoneuvoon asennettavien eCall-järjestelmien pakollinen soveltamisajankohta.

(10) Tässä asetuksessa säädetyistä toimenpiteistä on kuultu Euroopan tietosuojavaltuutettua Euroopan parlamentin ja neuvoston asetuksen (EY) N:o 45/2001 (4) 28 artiklan 2 kohdan mukaisesti.

(11) Tässä asetuksessa säädetyt toimenpiteet ovat teknisen komitean – moottoriajoneuvot lausunnon mukaiset,

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa vahvistetaan hallinnolliset määräykset, jotka koskevat uusien ajoneuvotyyppien hyväksyntää hätänumeroon 112 perustuvien ajoneuvoon asennettavien eCall-järjestelmien osalta sekä tällaisia ajoneuvoja varten suunniteltujen ja rakennettujen hätänumeroon 112 perustuvien ajoneuvoon asennettavien eCall-järjestelmien erillisten teknisten yksiköiden ja komponenttien hyväksyntää.

Lisäksi siinä säädetään asetuksen (EU) 2015/758 yhdenmukaisesta täytäntöönpanosta hätänumeroon 112 perustuvien ajoneuvoon asennettavien eCall-järjestelmien käyttäjien yksityisyyden suojan ja tietosuojan osalta.

2 artikla

Ajoneuvojen EY-tyyppihyväksyntä niiden hätänumeroon 112 perustuvien ajoneuvoon asennettavien eCall-järjestelmien osalta

1. Valmistajan on toimitettava direktiivin 2007/46/EY 3 artiklan 29 alakohdassa määritellylle hyväksyntäviranomaiselle hakemus, joka koskee ajoneuvon EY-tyyppihyväksyntää sen hätänumeroon 112 perustuvan ajoneuvoon asennettavan eCall-järjestelmän osalta.

2. Edellä 1 kohdassa tarkoitettu hakemus on laadittava liitteessä I olevassa 1 osassa esitetyn mallin mukaisesti.

3. Jos delegoidun asetuksen (EU) 2017/79 5 artiklassa tarkoitetut tekniset vaatimukset täyttyvät, hyväksyntäviranomainen myöntää EY-tyyppihyväksynnän ja antaa EY-tyyppihyväksyntätodistuksen, joka on numeroitu direktiivin 2007/46/EY liitteessä VII säädetyn numerointijärjestelmän mukaisesti.

Jäsenvaltio ei saa antaa samaa numeroa toiselle ajoneuvotyypille.

4. EY-tyyppihyväksyntätodistus on laadittava liitteessä I olevassa 2 osassa esitetyn mallin mukaisesti.

5. Valmistajan on annettava omistajan käsikirjassa tiedot hätänumeroon 112 perustuvan ajoneuvoon asennettavan eCall-järjestelmän kautta tapahtuvasta tietojen käsittelystä käyttäen liitteessä I olevassa 3 osassa esitettyä mallia.

3 artikla

Hätänumeroon 112 perustuvien ajoneuvoon asennettavien eCall-järjestelmien erillisten teknisten yksiköiden tai komponenttien EY-tyyppihyväksyntä

1. Valmistajan on toimitettava direktiivin 2007/46/EY 3 artiklan 29 alakohdassa määritellylle hyväksyntäviranomaiselle hakemus, joka koskee hätänumeroon 112 perustuvan ajoneuvoon asennettavan eCall-järjestelmän erillisen teknisen yksikön tyypin tai hätänumeroon 112 perustuvan ajoneuvoon asennettavan eCall-järjestelmän komponentin tyypin EY-tyyppihyväksyntää.

2. Edellä 1 kohdassa tarkoitettu hakemus on laadittava liitteessä II olevassa 1 osassa esitetyn mallin mukaisesti.

3. Jos komponenttien osalta delegoidun asetuksen (EU) 2017/79 6 artiklassa tarkoitetut tekniset vaatimukset ja erillisten teknisten yksiköiden osalta mainitun asetuksen 7 artiklassa tarkoitetut tekniset vaatimukset täyttyvät, hyväksyntäviranomainen myöntää EY-tyyppihyväksynnän ja antaa EY-tyyppihyväksyntätodistuksen ja tyyppihyväksyntänumeron direktiivin 2007/46/EY liitteessä VII säädetyn numerointijärjestelmän mukaisesti.

Jäsenvaltio ei saa antaa samaa numeroa toiselle erillisen teknisen yksikön tai komponentin tyypille.

4. EY-tyyppihyväksyntätodistus on laadittava liitteessä II olevassa 2 osassa esitetyn mallin mukaisesti.

4 artikla

EY-tyyppihyväksyntämerkki

Kaikissa sellaisen tyypin mukaisissa komponenteissa tai erillisissä teknisissä yksiköissä, jolle on myönnetty komponentin tai erillisen teknisen yksikön EY-tyyppihyväksyntä tämän asetuksen mukaisesti, on oltava liitteessä II olevassa 3 osassa esitetyn mallin mukainen EY-tyyppihyväksyntämerkki.

5 artikla

Yksityisyyden suoja ja tietosuoja

1. Valmistajan on toteutettava tarvittavat toimenpiteet sen varmistamiseksi, että hätänumeroon 112 perustuva ajoneuvoon asennettava eCall-järjestelmä tai hätänumeroon 112 perustuvan ajoneuvoon asennettavan eCall-järjestelmän erillinen tekninen yksikkö ei ole paikannettavissa eikä siihen kohdistu minkäänlaista jatkuvaa paikannusta tavanomaisessa käyttötilassa. Valmistajan on lisäksi varmistettava, että kyseisen järjestelmän tai erillisen teknisen yksikön sisäisessä muistissa olevia tietoja poistetaan automaattisesti ja jatkuvasti ja että tiedot eivät ole järjestelmän ulkopuolisen tahon käytettävissä ennen kuin eCall-puhelu on aloitettu.

2. Valmistajan on tiedotettava ajoneuvon omistajalle asetuksen (EU) 2015/758 6 artiklan 9 kohdan mukaisesti toteutetuista toimenpiteistä käyttäen tämän asetuksen liitteessä I olevassa 3 osassa esitettyä mallia.

3. Valmistajan on toteutettava asianmukaiset suojatoimet (kuten salaustekniikoiden käyttö) hätänumeroon 112 perustuvan ajoneuvoon asennettavan eCall-järjestelmän tai hätänumeroon 112 perustuvan ajoneuvoon asennettavan eCall-järjestelmän erillisen teknisen yksikön sisäiseen muistiin sisältyvien henkilötietojen suojaamiseksi sekä tarkkailun ja väärinkäytön estämiseksi. Tällaisten toimenpiteiden on oltava asianmukaisia ja ehdottoman oikeasuhteisia ja välttämättömiä tarkoitukseensa nähden.

6 artikla

Voimaantulo ja soveltaminen

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 31 päivästä maaliskuuta 2018.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 2016. Komission puolesta Puheenjohtaja Jean-Claude JUNCKER

(1) EUVL L 123, 19.5.2015, s. 77.

(2) Komission delegoitu asetus (EU) 2017/79, annettu 12 päivänä syyskuuta 2016, yksityiskohtaisista teknisistä vaatimuksista ja testimenettelyistä moottoriajoneuvojen EY-tyyppihyväksyntää varten niiden hätänumeroon 112 perustuvien ajoneuvoon asennettavien eCall-järjestelmien osalta ja hätänumeroon 112 perustuvien ajoneuvoon asennettavien eCall-järjestelmien erillisten teknisten yksiköiden ja komponenttien EY-tyyppihyväksyntää varten sekä Euroopan parlamentin ja neuvoston asetuksen (EU) 2015/758 täydentämisestä ja muuttamisesta poikkeusten ja sovellettavien standardien osalta (katso tämän virallisen lehden sivu 44.).

(3) Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

(4) Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

LIITE I Hallinnolliset asiakirjat moottoriajoneuvojen EY-tyyppihyväksyntään hätänumeroon 112 perustuvien ajoneuvoon asennettavien eCall-järjestelmien asentamisen osalta 1 OSA Ilmoituslomake MALLI Ilmoituslomake nro … ajoneuvon EY-tyyppihyväksynnästä hätänumeroon 112 perustuvien ajoneuvoon asennettavien eCall-järjestelmien osalta. Seuraavat tiedot on toimitettava kolmena kappaleena, ja niihin on liitettävä sisällysluettelo. Mahdolliset piirustukset on toimitettava asianmukaisessa mittakaavassa ja riittävän yksityiskohtaisina A4-koossa tai siihen kokoon taitettuina. Mahdollisten valokuvien on oltava riittävän yksityiskohtaisia. Jos tässä ilmoituslomakkeessa tarkoitetuissa järjestelmässä, komponenteissa tai erillisissä teknisissä yksiköissä on sähköohjattuja toimintoja, on toimitettava tiedot niiden suoritusarvoista. 0. YLEISTÄ 0.1 Merkki (valmistajan kauppanimi): … 0.2 Tyyppi: … 0.2.1 Kaupalliset nimet (jos saatavissa): … 0.3 Tyypin tunniste, jos se on merkitty ajoneuvoon (1): … 0.3.1 Merkinnän sijainti: … 0.4 Ajoneuvoluokka (2): … 0.5 Valmistajan toiminimi ja osoite: … 0.8 Kokoonpanotehtaiden nimet ja osoitteet: … 0.9 Valmistajan edustajan (jos sellainen on) nimi ja osoite: … 1. AJONEUVON YLEISET RAKENTEELLISET OMINAISUUDET 1.1. Valokuvat ja/tai piirustukset edustavasta ajoneuvosta: … 9. KORI 9.1 Korin tyyppi (4): … 9.10 Sisustajärjestelyt 9.10.2 Hallintalaitteiden, ilmaisimien ja osoittimien järjestely ja tunnistaminen 9.10.2.1 Valokuvat ja/tai piirustukset tunnusten, hallintalaitteiden, ilmaisimien ja osoittimien järjestelystä, joista käy erityisesti ilmi ilmaisimen/osoittimen (jos asennettu) tunnus ja asento tai kuvaus muista keinoista, joilla ajoneuvossa olevia henkilöitä varoitetaan vakavasta viasta, joka johtaisi siihen, ettei järjestelmä pysty tekemään hätänumeroon 112 perustuvaa eCall-puhelua: … 9.12.2 Muiden turvajärjestelmien laji ja sijainti (ilmoitetaan kyllä/ei/valinnainen): (L = vasen puoli, R = oikea puoli, C = keskellä) Etuturvatyyny Sivuturvatyyny Turvavyön esikiristyslaite Ensimmäinen istuinrivi L C R Toinen istuinrivi (*1) L C R 9.12.4 Lyhyt kuvaus sähköisistä/elektronisista komponenteista (jos asennettu): … 12. MUUTA 12.8 eCall-järjestelmä 12.8.1 Varustettu eCall-järjestelmällä: kyllä/ei (3) 12.8.2 Tekninen kuvaus ja/tai kaaviot: … 12.8.3 Ajoneuvoon asennettavan eCall-järjestelmän erillisen teknisen yksikön tyyppihyväksyntänumero (jos saatavissa): … 12.8.4 eCall-järjestelmä, jota ei ole hyväksytty erillisenä teknisenä yksikkönä: 12.8.4.1 Yksityiskohtainen kuvaus, valokuvat ja/tai piirustukset eCall-järjestelmästä ja sen sijainnista ajoneuvossa: … 12.8.4.2 Luettelo eCall-järjestelmän tärkeimmistä komponenteista: … 12.8.4.3 Kaavio kaikista sähkökytkennöistä: … 12.8.5 Varustettu kolmannen osapuolen palvelujen tukemalla eCall-järjestelmällä: kyllä/ei (3) 12.8.6 Varustettu lisäarvopalveluilla: kyllä/ei (3) 12.8.7 Vakuutus asetuksen (EU) 2015/758 5 artiklan 8 kohdassa tarkoitettujen standardien noudattamisesta: kyllä/ei (3) Päivämäärä, allekirjoitus Huomautukset (1) Jos tyypin tunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, komponentin tai erillisen teknisen yksikön kuvailemisessa, ne on esitettävä asiakirjoissa tunnuksella ”?” (esim. ABC??123??). (2) Siten kuin se on määritelty direktiivin 2007/46/EY liitteessä II olevassa A jaksossa. (3) Tarpeeton viivataan yli. (4) Käytetään direktiivin 2007/46/EY liitteessä II olevassa C jaksossa määriteltyjä koodeja. 2 OSA EY-tyyppihyväksyntätodistus MALLI Koko: A4 (210 × 297 mm) EY-TYYPPIHYVÄKSYNTÄTODISTUS Tyyppihyväksyntäviranomaisen leima Ilmoitus — EY-tyyppihyväksynnästä (1) — EY-tyyppihyväksynnän laajennuksesta (1) — EY-tyyppihyväksynnän epäämisestä (1) — EY-tyyppihyväksynnän peruuttamisesta (1) ajoneuvon tyyppiä varten hätänumeroon 112 perustuvien ajoneuvoon asennettavien eCall-järjestelmien asentamisen asalta asetuksen (EU) 2015/758 mukaisesti, sellaisena kuin se on viimeksi muutettuna asetuksella (EU) N:o …/… EY-tyyppihyväksyntänumero: … Laajennuksen syy: … I JAKSO 0.1 Merkki (valmistajan kauppanimi): … 0.2 Tyyppi: … 0.2.1 Kaupalliset nimet (jos saatavissa): … 0.3 Tyypin tunniste, jos se on merkitty ajoneuvoon (2): … 0.3.1 Merkinnän sijainti: … 0.4 Ajoneuvoluokka (3): … 0.5 Valmistajan toiminimi ja osoite: … 0.8 Kokoonpanotehtaiden nimet ja osoitteet … 0.9 Valmistajan edustajan (jos sellainen on) nimi ja osoite:: … II JAKSO 1. Lisätiedot (tarvittaessa): ks. lisäys 2. Testien suorittamisesta vastaava tutkimuslaitos: … 3. Testausselosteen päiväys: … 4. Testausselosteen numero: … 5. Mahdolliset huomautukset: ks. lisäys 6. Paikka: … 7. Päivämäärä: … 8. Allekirjoitus: … Liitteet: 1. Hyväksyntäasiakirjat 2. Testausseloste Huomautukset (1) Tarpeeton viivataan yli. (2) Jos tyypin tunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, komponentin tai erillisen teknisen yksikön kuvailemisessa, ne on esitettävä asiakirjoissa tunnuksella ”?” (esim. ABC??123??). (3) Siten kuin se on määritelty direktiivin 2007/46/EY liitteessä II olevassa A jaksossa. Lisäys EY-tyyppihyväksyntätodistukseen nro … 1. Lisätiedot 1.1 Lyhyt kuvaus ajoneuvoon asennetusta eCall-järjestelmästä: … 1.2 eCall-järjestelmän sijainti: … 1.3 eCall-puhelun käynnistystapa: … 1.4 eCall-järjestelmän virtalähde: … 1.5 Ajoneuvoon on asennettu kolmannen osapuolen palvelujen tukema eCall-järjestelmä: kyllä/ei (1) 1.6 joneuvo on varustettu muilla lisäarvopalveluilla: kyllä/ei (1) 2. Sellaisen hätänumeroon 112 perustuvan ajoneuvoon asennettavan eCall-järjestelmän erillisen teknisen yksikön / komponentin (1) (jos sellainen on asennettu) tyyppihyväksyntänumero, joka on asennettu ajoneuvoon asetuksen (EU) 2015/758 ja sen täytäntöönpanosäädösten vaatimusten mukaisuuden saavuttamiseksi: … 3. Mahdolliset huomautukset: … 3 OSA Käyttäjille annettavien tietojen malli Ajoneuvon luovutuksen yhteydessä annettaviin teknisiin asiakirjoihin (omistajan käsikirjaan) on sisällyttävä selkeät, kattavat ja helposti saatavilla olevat tiedot ajoneuvoon asennetusta hätänumeroon 112 perustuvasta eCall-järjestelmästä ja sen toimintavasta sekä mahdollisesta ajoneuvoon asennetusta kolmannen osapuolen palvelujen tukemasta eCall-järjestelmästä tai muista lisäarvopalveluista ja niiden lisätoiminnoista. Hätänumeroon 112 perustuvan ajoneuvoon asennettavan eCall-järjestelmän ja kolmannen osapuolen palvelujen tukeman eCall-järjestelmän tai muun lisäarvopalvelun, jos sellainen on saatavilla, kautta tapahtuvassa tietojenkäsittelyssä esiintyvät erot on kuvattava selkeästi. Yksityisyyden suojaa ja tietosuojaa koskevat tiedot on annettava erikseen hätänumeroon 112 perustuvasta järjestelmästä ja kolmannen osapuolen palvelujen tukemasta järjestelmästä ennen niiden käyttöä, jotta voidaan välttää epäselvyys tietojenkäsittelyn tarkoituksista ja lisäarvosta. Tässä mallissa esitetään käyttäjälle annettavat vähimmäistiedot, ja sitä voidaan täydentää muilla asiaankuuluvilla tiedoilla, ottaen huomioon erityiset olosuhteet, joissa tietoja kerätään tai käsitellään. 1. AJONEUVOON ASENNETTAVAN ECALL-JÄRJESTELMÄN KUVAUS 1.1 Yleiskuva hätänumeroon 112 perustuvasta ajoneuvoon asennettavasta eCall-järjestelmästä ja sen käytöstä ja toiminnoista: … 1.2 Hätänumeroon 112 perustuva eCall-palvelu on yleishyödyllinen julkinen palvelu, ja se on saatavilla maksutta. 1.3 Hätänumeroon 112 perustuva ajoneuvoon asennettava eCall-järjestelmä on oletusarvoisesti toiminnassa. Ajoneuvoon asennetut anturit aktivoivat sen automaattisesti vakavan onnettomuuden tapahtuessa. Se aktivoituu automaattisesti myös silloin, kun ajoneuvo on varustettu kolmannen osapuolen palvelujen tukemalla järjestelmällä, joka ei toimi vakavan onnettomuuden tapahtuessa. 1.4 Hätänumeroon 112 perustuva ajoneuvoon asennettava eCall-järjestelmä voidaan käynnistää myös manuaalisesti. Ohjeet järjestelmän aktivoimiseksi manuaalisesti: … 1.5 Jos järjestelmässä on vakava vika, jonka vuoksi hätänumeroon 112 perustuva ajoneuvoon asennettava eCall-järjestelmä ei toimi, ajoneuvossa oleville henkilöille annetaan seuraava varoitus: … 2. TIETOJENKÄSITTELYÄ KOSKEVAT TIEDOT 2.1 Kaikessa henkilötietojen käsittelyssä, joka tapahtuu hätänumeroon 112 perustuvan ajoneuvoon asennettavan eCall-järjestelmän välityksellä, on noudatettava Euroopan parlamentin ja neuvoston direktiiveissä 95/46/EY (2) ja 2002/58/EY (3) vahvistettuja henkilötietojen suojaa koskevia sääntöjä, ja sen on erityisesti perustuttava tarpeeseen suojata henkilön elintärkeitä etuja direktiivin 95/46/EY (4) 7 artiklan d alakohdan mukaisesti. 2.2 Tällaisten tietojen käsittely rajoittuu pelkästään siihen, mitä Euroopan yleiseen hätänumeroon 112 tehtävien eCall-hätäpuhelujen käsittely edellyttää. 2.3 Tietojen tyypit ja vastaanottajat 2.3.1 Hätänumeroon 112 perustuva ajoneuvoon asennettava eCall-järjestelmä saa kerätä ainoastaan seuraavia tietoja: — Ajoneuvon valmistusnumero — Ajoneuvon tyyppi (henkilöajoneuvo tai kevyt hyötyajoneuvo) — Ajoneuvon käyttövoiman varastoinnin tyyppi (bensiini/diesel/maakaasu/nestekaasu/sähkö/vety) — Ajoneuvon kolme viimeisintä sijaintia ja kulkusuuntaa — Järjestelmän automaattisen aktivoinnin ja sen aikaleiman lokitiedosto — Mahdolliset lisätiedot (soveltuvissa tapauksissa): … 2.3.2 Hätänumeroon 112 perustuvan ajoneuvoon asennettavan eCall-järjestelmän käsittelemien tietojen vastaanottajia ovat asianomaiset hätäkeskukset, jotka sen maan viranomaiset, joiden alueella hätäkeskukset sijaitsevat, ovat nimenneet vastaanottamaan ja käsittelemään Euroopan yleiseen hätänumeroon 112 tehtäviä eCall-puheluja. Lisätietoja (jos saatavilla): … 2.4 Tietojenkäsittelyä koskevat järjestelyt 2.4.1 Hätänumeroon 112 perustuvan ajoneuvoon asennettavan eCall-järjestelmän suunnittelulla on varmistettu, etteivät järjestelmän muistissa olevat tiedot ole käytettävissä järjestelmän ulkopuolella ennen kuin eCall-puhelu on aloitettu. Lisähuomautuksia (tarvittaessa): … 2.4.2 Hätänumeroon 112 perustuvan ajoneuvoon asennettavan eCall-järjestelmän suunnittelulla on varmistettu, ettei se ole paikannettavissa eikä siihen kohdistu minkäänlaista jatkuvaa paikannusta tavanomaisessa käyttötilassa. Lisähuomautuksia (tarvittaessa): … 2.4.3 Hätänumeroon 112 perustuvan ajoneuvoon asennettavan eCall-järjestelmän suunnittelulla on varmistettu, että järjestelmän sisäisessä muistissa olevia tietoja poistetaan automaattisesti ja jatkuvasti. 2.4.3.1 Ajoneuvon paikkatiedot korvataan järjestelmän sisäisessä muistissa jatkuvasti uusilla tiedoilla siten, että muistissa pidetään enintään kolme ajoneuvon viimeisintä ajantasaista sijaintia, joita järjestelmän tavanomainen toiminta edellyttää. 2.4.3.2 Hätänumeroon 112 perustuvan ajoneuvoon asennettavan eCall-järjestelmän toimintatietojen lokia säilytetään ainoastaan niin kauan kuin se on tarpeellista eCall-hätäpuhelun käsittelemiseksi ja joka tapauksessa enintään 13 tuntia eCall-hätäpuhelun aloittamisesta. Lisähuomautuksia (tarvittaessa): … 2.5 Yksityiskohtaiset tiedot siitä, miten rekisteröidyt henkilöt voivat harjoittaa oikeuksiaan 2.5.1 Rekisteröidyllä henkilöllä (ajoneuvon omistajalla) on oikeus saada itseään koskevat tiedot ja tarvittaessa pyytää sellaisten tietojen oikaisemista, poistamista tai suojaamista, joita ei ole käsitelty direktiivin 95/46/EY säännösten mukaisesti. Kolmansille osapuolille, joille tietoja on luovutettu, on ilmoitettava tällaisesta edellä mainitun direktiivin mukaisesti tehdystä oikaisusta, poistamisesta tai suojaamisesta, paitsi jos se osoittautuu mahdottomaksi tai vaatii kohtuutonta vaivaa. 2.5.2 Rekisteröidyllä henkilöllä on oikeus tehdä valitus toimivaltaiselle tietosuojaviranomaiselle, jos hän katsoo, että hänen oikeuksiaan on loukattu hänen henkilötietojensa käsittelyn seurauksena. 2.5.3 Tiedonsaantipyyntöjen käsittelystä vastaava yhteyspalvelu (jos sellainen on): … 3. KOLMANNEN OSAPUOLEN PALVELUJA JA MUITA LISÄARVOPALVELUJA KOSKEVAT TIEDOT (JOS SELLAISIA ON ASENNETTU) 3.1 Kuvaus kolmannen osapuolen palvelujen tukeman järjestelmän ja/tai muun lisäarvopalvelun käytöstä ja toiminnoista: … 3.2 Henkilötietojen käsittelyn kolmannen osapuolen palvelujen tukeman järjestelmän ja/tai muun lisäarvopalvelun kautta on tapahduttava direktiiveissä 95/46/EY ja 2002/58/EY vahvistettujen henkilötietojen suojaa koskevien sääntöjen mukaisesti. 3.2.1 Kolmannen osapuolen palvelujen tukeman järjestelmän ja/tai muun lisäarvopalvelun käytön ja sen kautta tapahtuvan tietojenkäsittelyn oikeusperusta: … 3.3 Kolmannen osapuolen palvelujen tukema järjestelmä ja/tai muu lisäarvopalvelu saa käsitellä henkilötietoja ainoastaan rekisteröidyn henkilön (ajoneuvon omistajan tai omistajien) nimenomaisella suostumuksella. 3.4 Kolmannen osapuolen palvelujen tukeman järjestelmän ja/tai muun lisäarvopalvelun kautta tapahtuvaa tietojenkäsittelyä koskevat yksityiskohtaiset säännöt, mukaan lukien mahdolliset tarvittavat lisätiedot, jotka koskevat jäljitettävyyttä, paikantamista ja henkilötietojen käsittelyä: … 3.5 Sellaisen ajoneuvon omistajalla, joka on varustettu kolmannen osapuolen palvelujen tukemalla eCall-järjestelmällä ja/tai muulla lisäarvopalvelulla hätänumeroon 112 perustuvan ajoneuvoon asennettavan eCall-järjestelmän lisäksi, on oikeus valita käyttävänsä hätänumeroon 112 perustuvaa ajoneuvoon asennettavaa eCall-järjestelmää kolmannen osapuolen palvelujen tukeman eCall-järjestelmän ja/tai muun lisäarvopalvelun sijasta. 3.5.1 Yhteystiedot kolmannen osapuolen palvelujen tukeman eCall-järjestelmän käytöstä poistamista koskevien pyyntöjen käsittelyä varten: … (*1) Taulukkoa voidaan laajentaa tarvittaessa niiden ajoneuvojen osalta, joissa on enemmän kuin kaksi istuinriviä tai ajoneuvon leveyssuunnassa enemmän kuin kolme istuinta. (1) Tarpeeton viivataan yli. (2) Euroopan parlamentin ja neuvoston direktiivi 95/46/EY annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31). (3) Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) (EYVL L 201, 31.7.2002, s. 37). (4) Direktiivi 95/46/EY kumotaan luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta 27 päivänä huhtikuuta 2016 annetulla Euroopan parlamentin ja neuvoston asetuksella (EU) 2016/679 (yleinen tietosuoja-asetus) (EUVL L 119, 4.5.2016, s. 1). Asetusta sovelletaan 25 päivästä toukokuuta 2018.